ສຫລ ​ສະໜັບສະໜູນ ລາວ ໃນການປະເມີນຜົນ ເພື່ອສ້າງ ແຜນ​ແມ່​ບົດ ຄວບ​ຄຸມຢາ​ເສບ​ຕິດ
ສະຫະລັດ ​ໃຫ້ທຶນສະໜັບສະໜູນ ກອງປະຊຸມວຽກ​ງານ ​ການ​ປະ​ເມີນ​ຜົນ​ ລະດັບ​ພາກ​ພື້ນ ເພື່ອ​ສ້າງ​ແຜນ​ແມ່​ບົດ ວ່າ​ດ້ວຍ​ວຽກ​ງານ ​ຄວບ​ຄຸມ​ຢາ​ເສບ​ຕິດ ຂອງ ສປປ ລາວ.
ສະຫະລັດ ໄດ້ໃຫ້ທຶນສະໜັບສະໜູນ ກອງປະຊຸມວຽກງານການ ປະເມີນຜົນລະ ດັບພາກພື້ນດັ່ງກ່າວ ໃນວັນທີ 10 ຫາ 23 ສິງຫາ ຜ່ານມານີ້ ຊຶ່ງຈັດໂດຍ ອົງ ການຕ້ານຢາເສບຕິດແລະອາດຊະ ຍາກຳຂອງສະຫະປະຊາຊາດ ຫຼື UNODCເປັນຜູ້ຊ່ວຍ ໃນການ ສ້າງແຜນແມ່ບົດວ່າດ້ວຍວຽກງານຄວບຄຸມຢາເສບຕິດສຳ ລັບປີ 2016 ຫາ 2020 ໂດຍມີ ທ່ານ ດຣ ບຸນປອນ ສິຣິວົງ ຮອງປະ ທານຄະນະກຳມະການແຫ່ງຊາດເພື່ອກວດກາແລະຄວບຄຸມຢາເສບຕິດສູນກາງເປັນ ປະທານ ແລະພາຍໃຕ້ການໃຫ້ຄຳແນະນຳຈາກທ່ານ Marcus Baltzer ທີ່ປຶກ ສາຈາກ ອົງການ UNODC ໃນວຽກງານປະເມີນຜົນຄັ້ງນີ້ ຄະນະກຳມະການແຫ່ງຊາດ ເພື່ອກວດກາ ແລະຄວບຄຸມຢາ ເສບຕິດ ພ້ອມດ້ວຍ ອົງການຕ້ານຢາເສບຕິດ ແລະອາດຊະຍາກຳ ສະຫະປະຊາຊາດ ໄດ້ ຈັດໃຫ້ມີກອງປະຊຸມ ລະດັບວິຊາການຂື້ນ ຫລາຍໆຄັ້ງ ເພື່ອພົບປະ ແລະແລກປ່ຽນຄຳຄິດ ຄຳເຫັນກັບຫລາຍພາກສ່ວນທີ່ກ່ຽວຂ້ອງຂັ້ນ ແຂວງກໍ່ຄື ຂັ້ນຮາກຖານໃນຂອບເຂດທົ່ວ ປະເທດ ເຊັ່ນຫ້ອງການກວດກາແລະຄວບຄຸມຢາເສບຕິດ ພະແນກສາທາລະນະສຸກ ຫ້ອງການ ປກສ ພະແນກຍຸຕິທຳ ສານ ແລະໄອຍະການແລະພະແນກສຶກສາ ນອກຈາກ ນີ້ທາງທິມງານຍັງ ໄດ້ລົງຕິດຕາມຢ້ຽມຢາມ ໜ່ວຍງານປະຕິບັດກົດໝາຍອື່ນໆອີກເຊັ່ນ ດ່ານກວດຄົນເຂົ້າອອກເມືອງ ສາກົນຊ່ອງເມັກ ໃນການພົບປະປຶກສາຫາລືນີ້ ຈະໄດ້ລົງ ເລິກ ແລະເນັ້ນໜັກໃນຫລາຍໆດ້ານ ເຊັ່ນ ຜົນສຳເລັດລະດັບຄາດໝາຍ ບົດ ຮຽນທີ່ຖອດ ຖອນໄດ້ ຂໍ້ຫຍຸ້ງຍາກ ແລະສິ່ງທ້າທາຍຕ່າງໆ ໃນການຈັດຕັ້ງປະຕິແຜນແມ່ບົດໃນລະຍະ ຜ່ານມາກໍຄືແຕ່ປີ 2009 ຫາ 2015 ຂໍ້ມູນແລະຄຳແນະ ນຳຕ່າງໆ ຈາກການລົງປະເມີນ ຜົນຄັ້ງນີ້ຈະເປັນສ່ວນສຳຄັນໃນການຮ່າງ ແລະສ້າງແຜນແມ່ບົດ ວ່າດ້ວຍວຽກງານຄວບ ຄຸມຢາເສບຕິດ ນັບແຕ່ປີ 2016 ຫາ 2020 ທ່ານກຸ ຈັນສີນາ ປະທານ ຄະນະກຳມະການ ແຫ່ງຊາດ ເພື່ອກວດກາ ແລະຄວບຄຸມຢາ ເສບຕິດສູນກາງ ໄດ້ກ່າວວ່າ “ການລົງພົບປະ ປຶກສາຫາລື ເປັນວຽກງານສຳຄັນ ທີ່ຈະ ຊ່ວຍໃຫ້ຄະນະກຳມະການແຫ່ງຊາດ ເພື່ອກວດກາ ແລະ ຄວບຄຸມຢາເສບຕິດສູນກາງ ສາມາດສ້າງແຜນແມ່ບົດໃຫ້ໄດ້ຕາມມາດຕະຖານ ຄວາມຮຽກຮ້ອງຕ້ອງການຂອງທຸກ ພາກສ່ວນທີ່ກ່ຽວຂ້ອງ ເພື່ອໃຫ້ສາມາດປະຕິບັດໄດ້ ແລະນຳໃຊ້ທຶນຢ່າງມີປະສິດທິພາບ ” ແຜນແມ່ບົດສ້າງຂື້ນແມ່ນແນໃສ່ ເພື່ອແກ້ໄຂບັນຫາທີ່ເກີດຂື້ນໃນປັດຈຸບັນ ແລະກໍຄືໃນ ລະຍະຜ່ານມາ ຕໍ່ບັນຫາຜູ້ທີ່ເຄີຍສູບຝິ່ນ ຜູ້ຕິດຢາເສບຕິດ ແລະກຸ່ມຄົນອື່ນໆ ທີ່ໄດ້ຮັບ ຜົນກະທົບຈາກຜົນຮ້າຍຂອງຢາເສບຕິດ ເພື່ອໃຫ້ສາມາດປະຕິບັດໄດ້ຕາມເປົ້າໝາຍ ທາງຄະນະທິມງານ ຈຶ່ງເຂົ້າຖິງບັນດາກຸ່ມຄົນທີ່ໄດ້ຮັບຜົນກະທົບເພື່ອໃຫ້ພວກເຂົາເຈົ້າ ເຫຼົ່າ ນັ້ນ ມີສ່ວນຮ່ວມໃນການປະເມີນຜົນຄັ້ງນີ້ ຄະນະທິມງານປະເມີນຜົນ ຈະໄດ້ພົບປະຫາລືກັນອີກ ໃນເດືອນກັນຍານີ້